姓氏箋釋

《姓氏箋釋》係清朝嗰雍正年間寫正嗰一本書，佢嗰作者係南昌府嗰新建縣嗰熊峻運。

《姓氏箋釋》裡頭嗰內容不同《百家姓》咁嗰書體，佢嗰書搦全部嗰姓連嘚一起，或記事、或寫景、或描物、或抒情。好似：「庸王家國，萬古隆昌。江山席鞏、諸夏平康。文習孔孟，武乜孫龐。伏農黃后、陶姚禹湯。周公封魯，管仲相恒。通鳥公冶，明經公羊。」咁就不像早已《百家姓》箇滴子書許枯燥。

上頭係箇本書起頭嗰48隻姓，話嗰係中國傳說裡頭嗰伏羲、神農、陶唐、夏禹，上古時代嗰商湯、周公、管仲、公冶長、公羊高箇滴子人。寫正書嗰時間係雍正年間，故係「雍」字排頭。

《姓氏箋釋》攏共有8卷，每隻姓嗰下頭，熊峻運會簡單介紹吖箇隻姓嗰淵源起頭，末後用四六句咁嗰對聯文式，話吖箇隻姓嗰歷史名人。全書文字工整、結構駢儷。好似：

王：手植庭槐、佇應三公佳兆（宋·王旦）；才稱珠樹，雄居四杰先班（唐·王勃）
蘇：才名共列大家，父子媲美；文陣并稱雄帥，喬梓齊芳（宋·蘇氏父子）

參考資料
王泉根，《中國姓氏的文化解析》，1999年，ISBN 7801303318

Category:江西嗰文學